สวัสดีครับ ขอสอบถามหน่อยครับ 1.หลังฉีด AZ สามารถทานยา Norgisic ได้ไหมครับ 2.หลังฉีด AZ สามารถทานยา Ibuprofen ได้ไหมครับ
สวัสดีค่ะ ยา Norgesic เป็นยาแก้ปวด คลายกล้ามเนื้อ ประกอบด้วยตัวยา orphenadrine และ paracetamolส่วนยา ibuprofen เป็นยาในกลุ่มยาแก้อักเสบชนิดที่ไม่ใช่สเตียรอยด์ หรือ NSAIDs (non-steroidal anti-inflammatory drugs) ซึ่งใช้รักษาอาการปวด บวม หรืออักเสบต่างๆหากมีข้อบ่งใช้ในการทานยาทั้ง 2 นี้ เช่น มีอาการปวดเมื่อยกล้ามเนื้อ ปวดข้อ เป็นต้น ก็สามารถที่จะทานหลังการฉีดวัคซีนป้องกันโควิด 19ได้ค่ะไม่ได้เป็นข้อห้ามอะไรทั้งนี้ ต้องไม่มีประวัติแพ้ยาทั้ง 2 ชนิดด้วย แต่แนะนำว่า หากอาการปวดเป็นไม่มาก ก็ควรเลือกทานอย่างใดอย่างหนึ่งก็เพียงพอ เพื่อไม่ให้ได้รับผลข้างเคียงจากยาโดยไม่จำเป็นค่ะ และทานยาตามคำแนะนำข้างฉลาก ไม่ทานในปริมาณที่เกินกำหนด และหากอาการหายแล้ว ก็ควรหยุดทานค่ะ แต่หากไม่ได้มีอาการอะไรที่จำเป็นต้องทานยาทั้ง 2 ชนิดนี้ ก็ไม่ควรทานไปค่ะ